b"\n_START_ARTICLE_\nCelestinov odpustek\n_START_PARAGRAPH_\nCelestinov odpustek (Perdonanza Celestiniana) je odpustek, ki ga je podelil stolnici S. Maria di Collemaggio v italijanskem mestu v Abrucih L'Aquila sveti Celestin V..\n_START_SECTION_\n\xc4\x8ce\xc5\xa1\xc4\x8denje in listina\n_START_PARAGRAPH_\nLjudstvo ga je \xc5\xbee za \xc4\x8dasa njegovega asketskega \xc5\xbeivljenja, posebno pa \xc5\xa1e po smrti, imelo za svetega mo\xc5\xbea. 5. maja 1313 ga je v lyonski stolnici razglasil za svetnika Klemen V.._NEWLINE_Pape\xc5\xbe Fran\xc4\x8di\xc5\xa1ek je 5. julija 2014 obiskal italijansko de\xc5\xbeelo Molise, kakor tudi \xc5\xa1kofijo Isernia-Venafro. Ob tej prilo\xc5\xbenosti je razglasil za\xc4\x8detek jubilejnega Celestinovega leta, ki naj zaznamuje osemstoletnico rojstva svetega Petra Moronskega, pape\xc5\xbea Celestina V. Ta je skupaj s svetimi mu\xc4\x8denci Nikadrom, Mrcijanom in Darijo sozavetnik \xc5\xa1kofije in mesta Isernia. Pape\xc5\xbe Fran\xc4\x8di\xc5\xa1ek je Isernio obiskal 720 let po izvolitvi Petra za pape\xc5\xbea \xe2\x80\x93 in odprl Celestinovo leto. \xc5\xa0kofljani v tem vidijo velik dar Bo\xc5\xbeje previdnosti; verniki bodo ob tej prilo\xc5\xbenosti lahko prejeli tudi popolni odpustek. Jubilejno Celestinovo leto bo kon\xc4\x8dano 5. julija 2015._NEWLINE_Obstaja tudi posebno gibanje, ki ima za cilj raz\xc5\xa1irjanje mirovnega Celestinovega sporo\xc4\x8dila, ki temelji na vesti, upanju, duhu odpu\xc5\xa1\xc4\x8danja; oblasti ne gleda kot prednost, ampak kot slu\xc5\xbeenje. Na ta na\xc4\x8din se poraja versko-kulturno-naravni turizem ob Celestinovi poti. Ocenjujejo in ohranjajo resni\xc4\x8dne vrednote, ki jih je ozna\xc4\x8dila svetnikova navzo\xc4\x8dnost na muzejski na\xc4\x8din; to pomaga k o\xc5\xbeivljanju anti\xc4\x8dne kr\xc5\xa1\xc4\x8danske omike, ki je sijala iz Maielle v srednjo Italijo in drugod po svetu._NEWLINE_Pape\xc5\xbe Celestin je delil privilegije in pravice z odprto roko; tako je tudi cerkev S. Maria di Collemaggio prejela nenavaden privilegij z omenjeno listino, ki je bil vsakoleten. Bila je sicer navada, da so pape\xc5\xbei podelili ob obletnici svojega kronanja odpustek, ki je vseboval popolno odpu\xc5\xa1\xc4\x8danje krivd in kazni po kesanju in spovedi. Ta privilegij in vse druge je preklical Bonifacij VIII., kar pa je povzro\xc4\x8dilo vrsto tovrstnih ponaredkov. Bonifacij je uni\xc4\x8dil vse, kar je njegov prednik napravil \xe2\x80\x93 bulo so zato v Akvili toliko bolj skrbno \xc4\x8duvali in jo tudi ohranili do dana\xc5\xa1njega \xc4\x8dasa. Kljub temu se je nedvomno navdihoval pri svojem predniku, ko je uvedel odpustek za jubilejno leto 1300."